ஸ்ரீலேக்கா பேரின்பகுமார்
'''ஸ்ரீலேக்கா பேரின்பகுமார்''' ஈழத்தில்  குறிப்பிடத்தக்க சிறுகதை எழுத்தாளர்களுள் ஒருவராவார்.  கவிதை, சிறுகதை, சிறுவர் இலக்கியம், நாடக இலக்கியம், நாவல் எழுதுவதென பன்முகத் திறமைகளைக்கொண்டவர். &lt;ref&gt;{{cite news |title=அரச குறுநாடக விழா 2022 |url=https://thinakkural.lk/article/166961 |accessdate=6 May 2024 |agency=தினக்குரல்}}&lt;/ref&gt;&lt;ref&gt;{{cite news |title=சம்மாந்துறை நௌஷாத் எழுதிய நாவலுக்கு அரச இலக்கிய விருது |url=https://www.thinakaran.lk/2023/09/20/featured/14944/%e0%ae%9a%e0%ae%ae%e0%af%8d%e0%ae%ae%e0%ae%be%e0%ae%a8%e0%af%8d%e0%ae%a4%e0%af%81%e0%ae%b1%e0%af%88-%e0%ae%a8%e0%af%8c%e0%ae%b7%e0%ae%be%e0%ae%a4%e0%af%8d-%e0%ae%8e%e0%ae%b4%e0%af%81%e0%ae%a4%e0%ae%bf/ |accessdate=6 May 2024 |agency=தினகரன்}}&lt;/ref&gt;
 
 ==வாழ்க்கைக் குறிப்பு==
 யாழ்ப்பாணம் சுன்னாகத்தில் தர்மலிங்கம் லோகேஸ்வரி தம்பதிகளுக்கு மகளாக 14.05.1977 இல் பிறந்தார். தனது ஆரம்பக் கல்வியை சுன்னாகம் மயிலணி சைவ மகாவித்தியாலயத்திலும், இடைநிலை, உயர்கல்வியை தெல்லிப்பழை யூனியன் கல்லூரியிலும் பெற்றார். [[யாழ்ப்பாணப் பல்கலைக்கழகம்|யாழ்ப்பணப் பல்கலைக்கழக]]த்தில் கலை (சிறப்பு) மாணிப் பட்டத்தை பெற்றதோடு  தேசிய கல்வி நிறுவகத்தின் கல்வியியல் டிப்ளோமா கற்கைநெறியிலும் தேறியுள்ளார். ஆசிரியராக கடமையாற்றும் இவரது துணைவர் பாடசாலை அதிபர் பேரின்பகுமார்.&lt;ref&gt;{{cite news |title=ஆளுமை:ஸ்ரீலேக்கா, பேரின்பகுமார் |url=https://noolaham.org/wiki/index.php/%E0%AE%86%E0%AE%B3%E0%AF%81%E0%AE%AE%E0%AF%88:%E0%AE%B8%E0%AF%8D%E0%AE%B0%E0%AF%80%E0%AE%B2%E0%AF%87%E0%AE%95%E0%AF%8D%E0%AE%95%E0%AE%BE,_%E0%AE%AA%E0%AF%87%E0%AE%B0%E0%AE%BF%E0%AE%A9%E0%AF%8D%E0%AE%AA%E0%AE%95%E0%AF%81%E0%AE%AE%E0%AE%BE%E0%AE%B0%E0%AF%8D |accessdate=6 May 2024 |agency=நூலகம்}}&lt;/ref&gt;
 
 ==கலை இலக்கிய பணி==
 பாடசாலையில் கல்வி கற்கும் காலத்திலிருந்தே எழுத்தாற்றல் பெற்ற இவர் அக்காலத்திலேயே எழுத‍த்தொடங்கினார். கவிதை, சிறுகதை, சிறுவர் இலக்கியம், நாடக எழுத்துரு, நாவல் என்ற அனைத்துத் தளங்களிலும் தடம் பதித்துள்ளார். இவரது எழுத்துகளுக்கு [[தாயகம் (இதழ்)|தாயகம்]], [[கலைமுகம் (இதழ்)|கலைமுகம்]] சஞ்சிகைகளும் [[வலம்புரி]] பத்திரிகையும் களம் அமைத்துக் கொடுத்தன. இவரது ஆக்க இலக்கியங்களின் கருப்பொருள் சமூக நோக்கோடு அமைந்த‍தோடு அவரால் வார்க்கப்படும் பாத்திரங்கள் நாளாந்த வாழ்வோட்டத்தில் தினம் சந்திக்கும் பாத்திரங்களாக இருக்கின்றன. 
 [[தேசிய கலை இலக்கியப் பேரவை]]யின் உறுப்பினரான ஸ்ரீலேக்கா பேரின்பகுமார் சிறுகதைகள் மட்டுமன்றி கவிதைகளையும் எழுதியுள்ளதோடு பேரவையின் கவியரங்கமான ''நிற்க அதற்குத் தக'' கவியரங்கில் பங்குபற்றினார்.அவரது சில கவிதைகள் '[[தாயகம் (இதழ்)|தாயகம்]]' இதழில் பிரசுரமாகியுள்ளன.
 நாடக அரங்க‍க் கல்லூரியில் இணைந்து குழந்தை [[ம. சண்முகலிங்கம்|ம. சண்முகலிங்கத்தின்]] ''அன்ரிக்கனி'' நாடகத்தில் முதன்மைப் பாத்திரத்தில் சிறப்பாக நடித்து நாடக ஆர்வலரின் பாராட்டைப் பெற்றதோடு மூத்த நாடக கலைஞர்களின் வாழ்த்தையும் பெற்றவர். செம்முக ஆற்றுகை குழுவின் குழந்தை [[ம. சண்முகலிங்கம்|ம. சண்முகலிங்கத்தின்]] ''அன்பமுதூறும் அயலார்'' நாடகத்திலும் முக்கிய பாத்திரத்தில் நடித்தும் தனது நடிப்பாற்றலை வெளிப்படுத்தியுள்ளார்.
 இதுவரை ''வேப்பம்குச்சி'' (சிறுகதைத் தொகுப்பு), ''கிண்கிணிநாதங்கள்'' (சிறுவர் நாடகங்கள்), ''தூரத்து மழையும் இங்கு சாரல் அடிக்கும்'' (சிறுகதைத் தொகுப்பு)-2017, ''மயில் இறகு'' (சிறுவர் இலக்கியம்), ''கண்மணியே கவி பாடு'' (சிறுவர் பாடல்கள்), ''கிணற்றங்கரை'' (நாடக எழுத்துருக்கள்) ஆகிய நூல்கள் வெளிவந்துள்ளன.
 ==பெற்ற பரிசுகள், விருதுகள்==
 *   தேசிய கலை இலக்கியப் பேரவை வெளியீடாக வந்துள்ள ''கிணற்றங்கரை'' நாடகத் தொகுப்புக்கு [[இலங்கை சாகித்திய விருது]]
 * ''மயிலிறகு'' சிறுவர் இலக்கியத்திற்காக [[வட மாகாண அரசு|வடமாகாண அரசின்]] சிறந்த நூலுக்கான விருது
 * ''கிண்கிணி நாதங்கள்'' [[வடமாகாண அரசு|வடமாகாண அரசின்]] சிறந்த நூலுக்கான விருது
 * ''கிணற்றங்கரை'' நாடக இலக்கியத்திற்கான [[வடமாகாண அரசு|வடமாகாண அரசின்]] சிறந்த நூலுக்கான விருது
 * தேசிய ரீதியில் அரச ஊழியர்களுக்கான ஆக்கத்திறன் போட்டியில் தொடர்ந்து 09 வருடங்களாக விருதுகள் பெற்றுள்ளார்.
 
 ==மேற்கோள்கள்==
 {{Reflist}}
 
 ==வெளி இணைப்பு==
 [http://noolaham.org/wiki/index.php/%E0%AE%86%E0%AE%B3%E0%AF%81%E0%AE%AE%E0%AF%88:%E0%AE%B8%E0%AF%8D%E0%AE%B0%E0%AF%80%E0%AE%B2%E0%AF%87%E0%AE%95%E0%AF%8D%E0%AE%95%E0%AE%BE,_%E0%AE%AA%E0%AF%87%E0%AE%B0%E0%AE%BF%E0%AE%A9%E0%AF%8D%E0%AE%AA%E0%AE%95%E0%AF%81%E0%AE%AE%E0%AE%BE%E0%AE%B0%E0%AF%8D ஆளுமை:ஸ்ரீலேக்கா பேரின்பகுமார்]
 
 [[பகுப்பு:ஈழத்து எழுத்தாளர்கள்]]